d perenthien island erfuelled wohl jede ferietraum: wisse sandstrand, klars, himmelblaus, warms wasser gfuellt mit fisch und koralle, schildkroete, roche und blacktip haie.. ade waldraend chamer (naebst de abertusig eichhoerndli wo ueberall umehusched) flughuend und brillenlanguren affe beobachte und amigs gwagglet vor eim ufem waegli en waran verbi.    mit schnorchel, kanu, zfuess und natuerlich bim tauche hemer ide  letste taeg di insle uskundschafted. es isch nonig so touristisch da wi zb uf koh tao, leider chamer aber scho vorusxeh, dass da gli di gliche problem werdet herrsche. obwohls en marine park isch, lit ueberall muell ume, schildkroete-eier werdet gstohle und gspise und oeb d affe no lang i ihrne baumwipfle, oder wohl doch eher uf resort-daecher muend huuse, isch mal in frag gstellt.  s groeschte problem isch: es interessiert niemerd   ! mir sind mit eusere tauchschuel bime cleanup day go mithaelfe de abfall ade straend go isammle und hend so und us gsproech en iblick uebercho, wi hert sie um de erhalt vo dem naturparadies muend kaempfe.     s tauche het eus wieder unheimlich viel spass gmacht und d farbepracht unterwasser isch noed z vergliche mit koh tao. wi konfetti schwirred di chline fischli um eim ume und je nach sunneiwuerkig erstrahlt alles ime neue liecht.  vorallem a de "nemos" (clownfish) hemer e riese freud! :)  de toubi het dasmal de muet gah und sini kamera mitem wasserdichte fotisack abe gno (20m), drum: unbedingt d pics aluege!    palau perenthian besar isch e wunderschoeni insle, jedoch vode gastfruendschaft, em aesse, de priise und em baustil mit thailand noed z vergliche. trotzdem hemers (natuerli!!) mega gnosse und sind jez parat fuer sumatra! :)